Hlaup.is í samvinnu við Sigurð P. Sigmundsson býður upp á 4 mánaða undirbúningsnámskeið fyrir Laugaveginn frá 4. mars til 18. júlí . Það að hlaupa Laugaveginn er mikil persónuleg áskorun . Til að tryggja að hlaupið verði ánægjuleg og skemmtileg reynsla og að sem bestur árangur náist í hlaupinu án áfalla , er mjög mikilvægt að undirbúa sig vel . Nú býðst hlaupurum að taka þátt í undirbúningi fyrir Laugaveginn undir stjórn reyndra hlaupara , Sigurðar P. Sigmundssonar fyrrum Íslandsmethafa í maraþoni og margreynds Laugavegsfara og Torfa H. Leifssonar umsjónarmanns hlaup.is . Laugavegsnámskeið Sigurðar P. og hlaup.is verður nú haldið í tólfta skiptið . Árlegur fjöldi hingað til hefur verið á bilinu 30 - 50 manns og hafa þátttakendur lokið hlaupinu á bilinu 5:00 klst til 9:00 klst . Námskeiðið hentar því fólki á öllum aldri og af mismunandi getustigum . Tekið er mið , í persónulegum áætlunum , af getu hvers og eins og áætlanir sniðnar að markmiðum hvers hlaupara . Undirbúningsfundur verður miðvikudaginn 4. mars kl. 20:00 í fyrirlestrarsal á 3. hæð í húsi ÍSÍ í Laugardalnum ( Íþrótta - og Ólympíusamband Íslands íþróttamiðstöðinni Laugardal , sjá staðsetningu á ja.is ) og fyrsta samæfingin verður miðvikudaginn 18. mars . Hægt er að taka einstaka æfingar á þriðjudögum eða fimmtudögum með öðrum æfingahóp ef þannig hittist á . Æfingar fara fram í Laugardalnum fram í miðjan apríl en eftir það til skiptis í Laugardal og Heiðmörk ásamt fleiri stöðum . Ráðgert er að fara sameiginlega í nokkrar fjallaæfingar ( Esjan , Hengillinn , Reykjadalur , Helgafell ) í maí og júní . Þjálfarar verða til staðar við upphaf hlaups og taka á móti öllum við endamarkið . Fljótlega eftir hlaupið verður haldið grillpartý fyrir alla þátttakendur . Gjald fyrir ofangreint er 34.400 kr . Skráningargjald og skráning í Laugavegshlaupið er ekki innifalið í verðinu fyrir námskeiðið . Hlauparar þurfa sjálfir að skrá sig í hlaupið og greiða skráningargjaldið í það sérstaklega . Eiginmaðurinn og dóttirin höfðu áður hlaupið Laugaveginn , en fullkomna skyldi gjörninginn með því að koma mömmu gömlu með . Markmið einstaklinga verða alltaf misjöfn og þeir félagar hafa einstakt lag á að láta missprettharða einstaklinga hlaupa saman á æfingu . Námskeiðið er mjög vel útfært og frábært að fá æfingaáætlun sem sniðin er að þörfum hvers og eins . Námskeiðið reyndist framar öllum vonum , ég fékk einstaklings prógramm , samæfingar , frábæra leiðsögn og síðast en ekki síst frábæran félgasskap . Í hópnum voru einstaklingar með mismunandi markmið og væntingar en allir gátu samt sem áður fundið einhvern til að vera " samferða " á æfingum og í keppnum . Mér líkaði námskeiðið svo vel að ég skráði mig aftur 2014 og dró þá manninn minn með og við urðum ekki fyrir vonbrigðum . Við ætlum að bæði að skrá okkur aftur 2015 : )